《经照湖方干旧居》
宋代·吴遵路

磻谿垂钓者，终得展其才。
何事先生隐，不逢明主来。
泉声秋雨歇，月色夜云开。
对此空惆怅，吟魂早晚回。

作者简介：（?—1043）宋润州丹阳人，字安道。真宗大中祥符五年进士。累官殿中丞，为秘阁校理。出知常州，历淮南转运副使，兼发运司事，于真、楚、泰州及高邮军置斗门以利蓄泄灌溉；又增常平仓储积备荒。召修起居注。西夏起兵，论恢复民兵，施行于河东路，为诸路效仿。进兵部郎中、权知开封府，驭吏严肃。为吕夷简所忌，出知宣州。上《御戎要略》、《边防杂事》。官终龙图阁直学士、知永兴军。